**DoloŽka ZluČiteĽnosti**

návrhu právneho predpisu s právom Európskej únie

Predkladateľ návrhu právneho predpisu:

Vláda Slovenskej republiky

Názov návrhu právneho predpisu:

Návrh zákona, ktorým sa mení a dopĺňa zákon č. 435/2001 Z. z. o patentoch, dodatkových ochranných osvedčeniach a o zmene a doplnení niektorých zákonov (patentový zákon) v znení neskorších predpisov a ktorým sa menia a dopĺňajú niektoré zákony

Problematika návrhu právneho predpisu:

Je upravená v práve Európskej únie

primárnom

Čl. 118 ZFEÚ

sekundárnom (prijatom po nadobudnutí platnosti Lisabonskej zmluvy, ktorou sa mení a dopĺňa Zmluva o Európskej únii a Zmluva o založení Európskeho spoločenstva – po 30. novembri 2009)

legislatívne akty

smernica Európskeho parlamentu a Rady (EÚ) 2015/2436 zo 16. decembra 2015 o aproximácii právnych predpisov členských štátov v oblasti ochranných známok

nelegislatívne akty

* + ---
	+ sekundárnom (prijatom pred nadobudnutím platnosti Lisabonskej zmluvy, ktorou sa mení a dopĺňa Zmluva o Európskej únii a Zmluva o založení Európskeho spoločenstva – do 30. novembra 2009)
	+ smernica Európskeho parlamentu a Rady 98/44/ES zo 6. júla 1998 o právnej ochrane biotechnologických vynálezov (Ú. v. ES L 213, 30.7.1998)
	+ smernica 98/71/ES z 13. októbra 1998 o právnej ochrane dizajnov (Ú. v. ES L 289, 28.10.1998)
	+ nariadenie Rady (ES) č. 6/2002 z 12. decembra 2001 o dizajnoch spoločenstva (Ú. v. ES L 3, 5.1.2002)
	+ smernica Európskeho parlamentu a Rady 2004/48/ES z 29. apríla 2004 o vymožiteľnosti práv duševného vlastníctva (Ú. v. EÚ L 157, 30.4.2004)
	+ smernica Európskeho parlamentu a Rady 2008/95/ES z 22. októbra 2008 o aproximácii právnych predpisov členských štátov v oblasti ochranných známok (kodifikované znenie) (Ú. v. EÚ L 299, 8.11.2008)
	+ nariadenie Rady (ES) č. 207/2009 z 26. februára 2009 o ochrannej známke Spoločenstva (kodifikované znenie) (Ú. v. EÚ L 78, 24.3.2009) v platnom znení

Je obsiahnutá v judikatúre Súdneho dvora Európskej únie.

Existuje rozsiahla judikatúra Súdneho dvora EÚ vo veciach ochranných známok. Viaceré závery Súdneho dvora EÚ vo veci prejudiciálnych otázok týkajúcich sa výkladu práva ochranných známok boli zákonodarcom EÚ inkorporované do smernice EÚ/2015/2436.

Záväzky Slovenskej republiky vo vzťahu k Európskej únii:

lehota na prebratie smernice EÚ/2015/2463 - 14. január 2019, resp. 14. január 2023 (vo vzťahu k článku 45 smernice);

uznesením vlády Slovenskej republiky č. 73 z 24. februára 2016 bolo predsedovi Úradu priemyselného vlastníctva SR uložené zabezpečiť transpozíciu smernice EÚ/2015/2436 do 31. marca 2018, resp. do 31. marca 2020 (vo vzťahu k článku 45 smernice);

 ---

smernica Európskeho parlamentu a Rady (EÚ) 2015/2436 zo 16. decembra 2015 o aproximácii právnych predpisov členských štátov v oblasti ochranných známok je prepracovaným znením smernice Európskeho parlamentu a Rady 2008/95/ES z 22. októbra 2008 o aproximácii právnych predpisov členských štátov v oblasti ochranných známok, ktorá bola úplne transponovaná do zákona č. 506/2009 Z. z. o ochranných známkach. Predkladaný návrh zákona (jeho článok IV) predstavuje čiastočnú transpozíciu smernice EÚ/2015/2436. Úplná transpozícia bude zabezpečená v ustanovenej transpozičnej lehote ďalšou novelou zákona č. 506/2009 Z. z. o ochranných známkach v znení neskorších predpisov.

Stupeň zlučiteľnosti návrhu právneho predpisu s právom Európskej únie:

čiastočný.

Gestor:

Úrad priemyselného vlastníctva Slovenskej republiky.